Չխորանալով պատմական երեւույթների մեջ՝ նորից կրկնենք այն միտքը, որ այսպիսի գիտակցությունը զարգացման գործընթացի հապաղման պայմաններում հասել է մինչեւ 21-րդ դար: Չմոռանանք, որ օրենքը հայերի համար թշնամական էր դիտարկվում նույնիսկ Խորհրդային տիրապետության շրջանում: Ոստիկանի նկատմամբ հակակրանքը, օրենքը շրջանցելու միտումը, հանցավոր աշխարհի կնքահայրերին համակրելու ավանդույթների արմատները թաքնված են հենց խորհրդային անցյալում: